На основу члана 76. Закона о приватизацији ("Сл. гласник РС", бр. 83/14, 46/15, 112/15 и 20/16 – аутентично тумачење), члана 2а Закона о пореском поступку и пореској администрацији („Сл. гласник РС“, бр. 80/02, 84/02 - испр., 23/03 - испр., 70/03, 55/04, 61/05, 85/05 - др. закон, 62/06 - др. закон, 63/06 - испр. др. закона, 61/07, 20/09, 72/09 - др. закон, 53/10, 101/11, 2/12 - испр., 93/12, 47/13, 108/13, 68/14, 105/14, 91/15 – аутентично тумачење, 112/15, 15/16, 108/16, 30/18, 95/18, 86/19, 144/20 и 96/21), Закључка Владе Републике Србије 05 бр. 023-5096/2015 од 14.05.2015. године, Закључка Владе Републике Србије 05 бр. 023-8329/2015 од 06.08.2015. године и члана 37. Статута Града Ниша ("Службени лист Града Ниша", бр. 88/08, 143/16 и 18/19),

Скупштина Града Ниша на седници одржаној \_\_\_\_\_\_\_\_2022. године, доноси

**ОДЛУКУ**

**О ИЗМЕНИ ОДЛУКЕ О ОТПИСУ ПОТРАЖИВАЊА ДОСПЕЛИХ НА ДАН 31.12.2015. ГОДИНЕ ПО ОСНОВУ НЕИЗМИРЕНИХ**

**ЛОКАЛНИХ ЈАВНИХ ПРИХОДА ГРАДА НИША**

**АКЦИОНАРСКОГ ДРУШТВА** "**ИНДУСТРИЈА ОБУЋЕ**" **БЕОГРАД**

**Члан 1.**

У Одлуци о отпису потраживања доспелих на дан 31.12.2015. године по основу неизмирених локалних јавних прихода Града Ниша акционарског друштва "ИНДУСТРИЈА ОБУЋЕ" Београд ("Службени лист града Ниша", бр. 65/18) члан 1. мења се и гласи:

„Члан 1.

Отписују се потраживања Града Ниша, настала по основу локалних јавних прихода, Акционарског друштва „ИНДУСТРИЈА ОБУЋЕ“ из Београда, матични број:07031637, ПИБ:100000442 у укупном износу од 5.193.719,42 динара доспелих на дан 31. децембра 2015. године, од чега изворни приходи у износу од 2.372.719,49 динара и то:

- порез на имовину у износу од 142.570,86 динара,

- комунална такса за истицање фирме на пословном простору од 666.145,87 динара,

- накнада за коришћење грађевинског земљишта у износу од 1.564.002,76 динара,

и уступљени приходи у износу од 2.820.999,93 динара и то:

- порез на зараде - Ниш (073) у износу од 464.888,65 динара, где Граду Нишу припада 80% од укупног износа од 581.110,81 динара,

- порез на зараде - општина Нишка бања (122) у износу од 78.234,39 динара, где Граду Нишу припада 80% од укупног износа од 97.792,99 динара,

- порез на зараде - општина Палилула (127) у износу од 1.233.797,78 динара, где Граду Нишу припада 80% од укупног износа 1.542.247,22 динара,

- порез на зараде - општина Медијана (128) у износу од 383.156,90 динара, где Граду Нишу припада 80% од укупног износа 478.946,12 динара,

- порез на зараде у оквиру обједињене наплате пореза и доприноса (073 Ниш) у износу од 521.208,06 динара, где Граду Нишу припада 80% од укупног износа од 651.510,08 динара,

- порез на зараде у оквиру обједињене наплате пореза и доприноса (127 Палилула) у износу од 50.666,83 динара, где Граду Нишу припада 80% од укупног износа од 63.333,54 динара,

- порез на зараде у оквиру обједињене наплате пореза и доприноса (128 Медијана) у износу од 28.374,04 динара, где Граду Нишу припада 80% од укупног износа од 35.467,55 динара,

- порез на фонд зарада осталих запослених – општина Нишка Бања (122) у укупном износу од 4.363,38 динара,

- порез на фонд зарада осталих запослених – општина Палилула (127) у укупном износу од 46.116,46 динара и

- порез на фонд зарада осталих запослених – општина Медијана (128) у укупном износу од 10.193,44 динара“.

**Члан 2.**

У осталом делу Одлука о отпису потраживања доспелих на дан 31.12.2015. године по основу неизмирених локалних јавних прихода Града Ниша акционарског друштва "ИНДУСТРИЈА ОБУЋЕ" Београд ("Службени лист града Ниша", бр. 65/18) остаје непромењена.

**Члан 3.**

Одлука ступа на снагу осмог дана од дана објављивања у „Службеном листу Града Ниша“.

Број:\_\_\_\_\_\_\_\_\_

У Нишу, дана \_\_\_\_\_\_\_\_2022. године

**СКУПШТИНА ГРАДА НИША**

**ПРЕДСЕДНИК**

др Бобан Џунић

**Образложење**

Правни основ за доношење ове одлуке садржан је у члану 76. став 1. Закона о приватизацији ("Сл. гласник РС", бр. 83/2014, 46/2015, 112/2015 и 20/2016 – аутентично тумачење) по коме се одлука о отпису дуга може донети када се субјект приватизује продајом капитала или стратешким партнерством кроз докапитализацију или као мера унапред припремљеног плана реорганизације у складу са законом којим се уређује стечај.

Влада Републике Србије је Закључком 05 број: 023-5096/2015 од 14. маја 2015. године у тачки 1. наложила државним повериоцима да донесу одлуку о отпису потраживања према Субјекту приватизације са стањем на дан 31. децембра 2013. године.

Новим Закључком Влада Републике Србије 05 број:023-8329/2015 од 06. августа 2015. године речи „2013. године“ замењене се речима „последње пословне године“.

Поштујући препоруку Владе Републике Србије дату Закључком 05 бр.023-5096/2015 од 14.маја 2015.године и Закључком 05 бр.023-8329/2015 од 06. августа 2015. године Скупштина Града Ниша је дана 3. јула 2018. године донела Одлуку о отпису потраживања доспелих на дан 31.12.2015. године по основу неизмирених локалних јавних прихода Града Ниша акционарског друштва "ИНДУСТРИЈА ОБУЋЕ" Београд и иста је објављена у Службеном листу Града Ниша, бр. 65/18.

Након доносшења Одлуке о отпису потраживања доспелих на дан 31.12.2015. године по основу неизмирених локалних јавних прихода Града Ниша акционарског друштва "ИНДУСТРИЈА ОБУЋЕ" Београд ("Службени лист града Ниша", бр. 65/18) Министарство финансија, Пореска управа, Сектор за наплату се обратио Градској управи за финансије дописом, бр. 000-433-12-1121/2015 од 9. фебруара 2022. године и дописом, бр. 000-433-12-1121/2015 од 17. марта 2022. године, којим су извршили исправку дописа од 9. фебруара 2022. године.

У дописима Министарства финансија, Пореске управа, Сектора за за наплату наведено је да је потребно да Град Ниш у циљу реализације Закључка Владе Републике Србије достави Пореској управи – Сектору за наплату нову Одлуку о сагласности за отпис дуга по основу уступљених прихода у износу од 2.820.999,93 дианара и то:

- порез на фонд зарада осталих запослених – општина Нишка Бања (122) у укупном износу од 4.363,38 динара,

- порез на фонд зарада осталих запослених – општина Палилула (127) у укупном износу од 46.116,46 динара и

- порез на фонд зарада осталих запослених – општина Медијана (128) у укупном износу од 10.193,44 динара.

На основу изложеног, предлаже се доношење Одлуке о изменама и допунама одлуке о отпису потраживања доспелих на дан 31.12.2015. године по основу неизмирених локалних јавних прихода Града Ниша акционарског друштва "ИНДУСТРИЈА ОБУЋЕ" Београд.

ГРАДСКА УПРАВА ЗА ФИНАНСИЈЕ

ВД НАЧЕЛНИКА

Нина Илић